ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0976/97 υποβολή: Miguel Arias Caρete (PPE) προς την Επιτροπή (17 Μαρτίου 1997)

Θέμα: ΕΓΤΠΕ-Τμήμα Εγγυήσεων στο Βέλγιο

Θα μπορούσε η Επιτροπή να μας πληροφορήσει ποιό είναι το συνολικό ποσό που έλαβε το 1996 το Βέλγιο από το ΕΓΤΠΕ-Τμήμα Εγγυήσεων, και ποιά είναι η κατανομή του ποσού αυτού

ανά κεφάλαιο (αροτραίες καλλιέργειες, ζάχαρη, κλωστικά φυτά και μεταξοσκώληκες, λοιποί τομείς ή φυτικά προϊόντα, αμπελοοινικός τομέας, καπνός, γάλα και γαλακτοκομικά προϊόντα, βόειο κρέας, αιγοπρόβειο κρέας, χοίρειο κρέας, αυγά και πουλερικά, άλλες ενέργειες για τα ζωϊκά προϊόντα, επιστροφές για μεταποιημένα γεωργικά προϊόντα, επιστροφές για τις κοινοτικές ενέργειες επισιτιστικών δωρεών, διανομή γεωργικών προϊόντων στους απόρους της Κοινότητας, συνοδευτικά μέτρα, μέτρα ανάπτυξης της υπαίθρου συνδεόμενα με τη λειτουργία των αγορών, άλλες ενέργειες, εισοδηματικές ενισχύσεις, και Ευρωπαϊκό Ταμείο Εγγυήσεων για την Αλιεία)

και ανά είδος κονδυλίου (επιστροφές κατά την εξαγωγή, αντισταθμιστικές πληρωμές για στήριξη τιμών, ενισχύσεις ανά εκτάριο, ενισχύσεις ανά κεφαλή ζώου, πριμοδοτήσεις προσανατολισμού, ενισχύσεις για ιδιωτική αποθεματοποίηση, απόσυρση και άλλα συναφή μέτρα, αντισταθμιστικά ποσά, συνοδευτικά μέτρα σχετιζόμενα με την αναμόρφωση της ΚΑΠ, και έξοδα δημόσιας αποθεματοποίησης);

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0974/97, E-0975/97, E-0976/97, E-0977/97, E-0978/97, E-0979/97, E-0980/97, E-0981/97, E-0982/97, E-0983/97, E-0984/97, E-0985/97, E-0986/97, E-0987/97 και E-0988/97 (6 Μαΐου 1997)

Λόγω του εύρους της απάντησης, στην οποία περιλαμβάνονται πολλοί πίνακες, η Επιτροπή την διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ P-1039/97 υποβολή: Josι Escudero (PPE) προς την Επιτροπή (12 Μαρτίου 1997)

Θέμα: Ενισχύσεις για τη μεταγλώττιση τηλεοπτικών προγραμμάτων

Υπάρχει κάποια ενίσχυση για τη μεταγλώττιση ή τη μετάφραση υποτίτλων για κινηματογραφικές ταινίες ή ντοκυμαντέρ των ευρωπαϊκών τηλεοράσεων σε άλλες ευρωπαϊκές γλώσσες, όπως συμβαίνει με το πρόγραμμα Ariane για το βιβλίο, ούτως ώστε, ένα ντοκυμαντέρ στα γερμανικά να μπορεί να μεταφραστεί στα ισπανικά και τα πορτογαλικά και, κατά συνέπεια, να μπορεί να προβληθεί στη Γερμανία, την Ισπανία, την Πορτογαλία και τις πορτογαλόφωνες χώρες της Αφρικής και της Βραζιλίας, καθώς και στις ισπανόφωνες χώρες της Λατινικής Αμερικής;

Θα επρόκειτο για μία ενίσχυση υπέρ της ευρωπαϊκής παραγωγής, του πολιτισμού, των γλωσσών και, σε κάποιο βαθμό, της πολιτιστικής συνεργασίας.

Απάντηση του κ. Oreja εξ ονόματος της Επιτροπής (15 Απριλίου 1997)

Το πρόγραμμα Media - διανομή (που καθιερώθηκε με απόφαση του Συμβουλίου (95/563) της 10ης Ιουλίου 1995 για την εφαρμογή προγράμματος ενθάρρυνσης της ανάπτυξης και διανομής των ευρωπαϊκών οπτικοακουστικών έργων ((ΕΕ L 321, 30.12.1995. )) (Media II - Ανάπτυξη και διανομή) (1996-2000)) στηρίζει την ενίσχυση της ευρωπαϊκής οπτικοακουστικής βιομηχανίας. Το πρόγραμμα Media αποσκοπεί ιδίως στην ενθάρρυνση της ευρύτερης διακρατικής διανομής ευρωπαϊκών οπτικοακουστικών προϊόντων. Συγκεκριμένα, η απόφαση του Συμβουλίου αναγνωρίζει επίσης την αξία της στήριξης της γλωσσικής ποικιλομορφίας των οπτικοακουστικών και κινηματογραφικών έργων.

Το πρόγραμμα Media χορηγεί ενίσχυση υπό μορφή δανείων ή επιδοτήσεων σε επαγγελματίες διανομείς βάσει λεπτομερών στρατηγικών διανομής, καθώς και σε σχέδια που αποσκοπούν στην ενίσχυση της διακρατικής δικτύωσης και συνεργασίας στη βιομηχανία αυτή. Η μεταγλώττιση και ο υποτιτλισμός είναι γνωστό ότι ενισχύουν την εμπορικότητα των οπτικοακουστικών προϊόντων και επομένως βελτιώνουν τις προοπτικές διανομής. Η μεταγλώττιση και ο υποτιτλισμός αποτελούν επομένως μέρος των δαπανών για τις οποίες ο διανομέας των προτεινόμενων οπτικοακουστικών έργων για διανομή μπορεί να λάβει οικονομική ενίσχυση. Ωστόσο καθώς ο στόχος του προγράμματος είναι να βοηθήσει την ανάπτυξη του ανταγωνισμού της βιομηχανίας, η επιλογή των δικαιούχων πρέπει να βασίζεται στις πραγματικές δυνατότητες αγοράς του προϊόντος. Το πρόγραμμα Media επομένως χορηγεί ενίσχυση για την μεταγλώττιση ή τον υποτιτλισμό οπτικοακουστικών προϊόντων, μόνον εάν λαμβάνει ενίσχυση με άλλα μέσα για τη βελτίωση της διακρατικής διανομής του προϊόντος.
ΓΡΑΠΤΗ ΕΡΩΤΗΣΗ E-0245/97 υποβολή: Hiltrud Breyer (V) προς το Συμβούλιο (13 Φεβρουαρίου 1997)

Θέμα: Οικοσύστημα των λειμώνων μεταξύ του Straubing και του Vilshofen

Προτίθεται το Συμβούλιο να προτείνει τον χαρακτηρισμό των οικοσυστημάτων των λειμώνων μεταξύ Straubing και Vilshofen, και ιδίως την περιοχή των εκβολών του Isar με τις φυσιικές προεκτεινόμενες ζώνες Straatshaufen, Winzener Letten και Mόhlhamerschleife, ως προστατευόμενης ζώνης υπό το πρίσμα της οδηγίας για την προστασία των αγρίων πτηνών και της οδηγίας για τη διατήρηση των φυσικών οικοτόπων καθώς και της άγριας πανίδας και χλωρίδας, εφόσον η Ομοσπονδιακή Δημοκρατία της Γερμανίας και το Ελεύθερο Κράτος της Βαυαρίας εδώ και αρκετά χρόνια αρνούνται να εκπληρώσουν τις υποχρεώσεις τους καθορίζοντας προστατευόμενες ζώνες σύμφωνα με τις διατάξεις της οδηγίας για την προστασία των πτηνών και της οδηγίας για τη διατήρηση των φυσικών οικοτόπων καθώς και της άγριας πανίδας και χλωρίδας;

Απάντηση (20 Μαΐου 1997)

Καμία από τις οδηγίες που ανέφερε το Αξιότιμο μέλος τους ΚΟινοβουλίου δεν προβλέπει ότι το Συμβούλιο μπορεί να προτείνει τον χαρακτηρισμό ενός συγκεκριμένου οικοσυστήματος ως προς προστατευομένης ζώνης.

Εντούτοις, σε γενικό επίπεδο, το Συμβούλιο υπογράμμισε σαφώς τη σημασία που αποδίδει στην προστασία των υγρών ζωνών, εκδίδοντας τα συμπεράσματά του για την ορθολογική χρησιμοποίηση και τη διαχείριση των ζωνών αυτών.
ΓΡΑΠΤΗ ΕΡΩΤΗΣΗ E-0812/97 υποβολή: Jean-Yves Le Gallou (NI) προς την Επιτροπή (10 Μαρτίου 1997)

Θέμα: Κοινοτικές επιχορηγήσεις σε ενώσεις, ΜΚΟ και διάφορους οργανισμούς

Σχετικά με το κονδύλι Β7-6005 (Βοήθεια της Κοινότητας στις μη κυβερνητικές οργανώσεις που παρεμβαίνουν στην Καμπότζη) θα μπορούσε η Επιτροπή να ανακοινώσει τον πλήρη κατάλογο των ενώσεων, ΜΚΟ ή οργανισμών που έτυχαν κοινοτικών επιχορηγήσεων και το ακριβές ποσό αυτών των επιχορηγήσεων κατά το παρελθόν λήξαν οικονομικό έτος, δηλαδή το 1996;

Απάντηση του κ. Μarin εξ ονόματος της Επιτροπής (4 Απριλίου 1997)

>TABLE>
ΓΡΑΠΤΗ ΕΡΩΤΗΣΗ E-0643/97 υποβολή: Gianfranco Dell'Alba (ARE) προς την Επιτροπή (6 Μαρτίου 1997)

Θέμα: Κατασκευή τρίτου Ευρωπαϊκού Σχολείου στις Βρυξέλλες

Δεδομένου ότι τα Ευρωπαϊκά Σχολεία στις Βρυξέλλες αντιμετωπίζουν εδώ και πολύν καιρό προβλήματα υπερπληθυσμού και υποβάθμισης των κτιρίων, με συνέπεια τη δημιουργία προβληματικών υγειονομικών συνθηκών 7

Δεδομένου ότι υπάρχουν απαράδεκτες καθυστερήσεις όσον αφορά την κατασκευή νέων κτιρίων 7

Δεδομένου ότι οι βελγικές αρχές έχουν καταρτίσει σχέδιο αναδιάρθρωσης των σχολείων μεταξύ 1998 και 2001, το οποίο προβλέπει την προσωρινή μετακίνηση από το Σεπτέμβριο του 1997 ορισμένων τάξεων στο κτίριο «Athιnιe Royal de Berkendael», σε αχρησία εδώ και χρόνια, και σε άμεση γειτνίαση με τις φυλακές St. Gilles, τμήμα των οποίων θα διαμορφωθεί σε κέντρο αποκατάστασης ατόμων που θεωρούνται επικίνδυνα 7

Δεδομένου ότι η απόφαση δημιουργίας νέου Ευρωπαϊκού Σχολείου, σε γειτνίαση με το κέντρο αποκατάστασης εγκληματιών που θεωρούνται επικίνδυνοι για την κοινωνία, ελήφθη χωρίς να ενημερωθούν κατά οποιονδήποτε τρόπο οι γονείς των μαθητών,

Τι θέση έλαβε ή σκοπεύει να λάβει η Επιτροπή μπροστά στο πρόβλημα αυτό και, ιδιαίτερα, δεν θεωρεί ότι είναι αδιανόητη η προσωρινή μετακίνηση μέρους των μαθητών δίπλα σε μια φυλακή;

Απάντηση του κ. Liikanen εξ ονόματος της Επιτροπής (2 Απριλίου 1997)

Το ανώτατο Συμβούλιο, διακυβερνητική οργάνωση υπεύθυνη για τα ευρωπαϊκά σχολεία πληροφορήθηκε με μεγάλη έκπληξη κατά την τελευταία συνεδρίασή της στις 28 και 29 Ιανουαρίου 1997 ότι οι βελγικές δικαστικές αρχές έχουν την πρόθεση να αναγείρουν κέντρο αποκατάστασης εγκληματιών πολύ κοντά στο κτίριο Athιnιe de Berkendael, το οποίο έχει προσφερθεί από τις βελγικές αρχές για την προσωρινή στέγαση των μαθητών του ευρωπαϊκού σχολείου Βρυξελλών Ι (Uccle) κατά τη διάρκεια των έργων ανακαίνισης του σχολείου αυτού.

Επειδή το νέο αυτό θέτει υπό αμιφισβήτηση την επιλογή της τοποθεσίας για τη στέγαση των μαθητών, το ανώτατο Συμβούλιο μέσω του εκπροσώπου του ζήτησε στις 31 Ιανουαρίου 1997 από τις βελγικές αρχές να του παράσχουν ακριβείς πληροφορίες για το είδος κτιρίου που θα αναγερθεί κοντά στο σχολείο Βerkendael και για τα μέτρα που προβλέπονται για να εξασφαλιστεί η πλήρης ασφάλεια των παιδιών που θα κληθούν να παρακολουθήσουν το σχολείο αυτό.

Το ανώτατο Συμβούλιο μόλις λάβει τις πληροφορίες αυτές θα εκτιμήσει την κατάσταση και θα λάβει θέση επί του θέματος.

Η Επιτροπή που ενδιαφέρεται ιδιαίτερα για την καλή λειτουργία των ευρωπαϊκών σχολείων θα φροντίσει ως μέλος του ανώτατου Συμβουλίου ώστε οι αποφάσεις που θα ληφθούν τη δεδομένη στιγμή να λάβουν υπόψη τους το γενικό συμφέρον.
ΓΡΑΠΤΗ ΕΡΩΤΗΣΗ E-0513/97 υποβολή: Jesϊs Cabezσn Alonso (PSE) και Juan Colino Salamanca (PSE) προς την Επιτροπή (19 Φεβρουαρίου 1997)

Θέμα: Χωροταξικό έγκλημα στη Segovia

Γνωρίζει η Επιτροπή το έγκλημα κατά της πολιτιστικής ευαισθησίας και της ιστορικής κληρονομιάς που διαπράττουν οι τοπικές αρχές, οι οποίες έχουν επιτρέψει την ανέγερση ξενοδοχείου ελάχιστα μέτρα μακριά από το ρωμαϊκό υδραγωγείο της Segovia (Ισπανία);

Γνωρίζει η Επιτροπή ότι το σοβαρότατο αυτό χωροταξικό έγκλημα διαπράττεται σε μια πόλη που έχει κηρυχθεί κληρονομιά της ανθρωπότητας από την UNESCO;

Σε ποιές ενέργειες προτίθεται να προβεί η Επιτροπή, λαμβάνοντας υπόψη τη σοβαρότητα και τον επείγοντα χαρακτήρα του ζητήματος;

Aπάντηση του κ. Oreja εξ ονόματος της Επιτροπής (4 Απριλίου 1997)

Η Επιτροπή γνωρίζει την κατάσταση που έχει δημιουργηθεί από την προτεινόμενη κατασκευή ξενοδοχείου κοντά στο υδραγωγείο της Segovia η οποία έχει ανακηρυχθεί τοποθεσία διεθνούς κληρονομιάς από την εκπαιδευτική, επιστημονική και πολιτιστική οργάνωση των Ηνωμένων Εθνών.

Η Επιτροπή παρόλο που γνωρίζει τα συναισθήματα και τις γνώμες κατά της κατασκευής αυτής επιθυμεί να ενημερώσει το Αξιότιμο Μέλος του Κοινοβουλίου ότι σύμφωνα με την αρχή της επικουρικότητας και το άρθρο 128 της συνθήκης ΕΚ δεν μπορεί να παρέμβει στο θέμα αυτό, καθώς η ευθύνη για την προστασία της εθνικής, περιφερειακής και τοπικής πολιτιστικής κληρονομιάς υπάγεται αποκλειστικά στην αρμοδιότητα των αρχών του κράτους μέλους.
ΓΡΑΠΤΗ ΕΡΩΤΗΣΗ E-0548/97 υποβολή: Ulf Holm (V) προς την Επιτροπή (21 Φεβρουαρίου 1997)

Θέμα: Κοπή του εύρω

Όσον αφορά την κοπή του νέου νομίσματος εύρω, δημοσιεύτηκαν στο σουηδικό τύπο πληροφορίες ότι το κέρμα θα περιέχει νικέλιο. Από άποψη προστασίας του καταναλωτή, θα ήταν ιδιαίτερα λυπηρό εάν το κέρμα περιείχε νικέλιο δεδομένου ότι η αλλεργία στο νικέλιο αποτελεί σήμερα μία από τις πιο διαδεδομένες αλλεργίες εξ επαφής που πλήττει περισσότερες από μία στις δέκα γυναίκες.

Είναι ενήμερη η Επιτροπή για το θέμα αυτό;

Προτίθεται η Επιτροπή να λάβει μέτρα προκειμένου να διασφαλιστεί ότι το κέρμα του εύρω δεν θα περιέχει νικέλιο;

Κοινή απάντηση του κ. de Silguy εξ ονόματος της Επιτροπής στις γραπτές ερωτήσεις E-0474/97 και E-0548/97 (15 Απριλίου 1997)

Όλα τα συστήματα κερμάτων στα κράτη μέλη περιλαμβάνουν το νικέλιο στη σύνθεση των κραμάτων που χρησιμοποιούνται για την παραγωγή κερμάτων, με εξαίρεση τη Σουηδία. Σε ορισμένες περιπτώσεις, παρατηρήθηκε αύξηση αλλεργικών προβλημάτων που οφείλονται στη διαρκή επαφή με κέρματα που περιέχουν νικέλιο, πράγμα το οποίο προκάλεσε ανησυχίες.

Η Επιτροπή εξέτασε πολύ προσεκτικά τις αλλεργικές αντιδράσεις που προκαλεί το νικέλιο. Αποτέλεσμα της εξέτασης αυτής ήταν η έκδοση οδηγίας (94/27/ΕΚ) ((ΕΕ L 188, 22.7.1994. )), η οποία θέτει περιορισμούς στη χρήση νικελίου σε ορισμένα προϊόντα. Η εν λόγω οδηγία εφαρμόζεται σε αντικείμενα που βρίσκονται σε άμεση και διαρκή επαφή με το δέρμα. Τα κέρματα δεν θεωρείται ότι εμπίπτουν στην κατηγορία αυτή.

Η τρέχουσα πρόταση των διευθυντών νομισματοκοπείων περιλαμβάνει ήδη 4 κέρματα (από 8) τα οποία θα έπρεπε να μην περιέχουν νικέλιο (1, 2, 5 και 50 λεπτά). Μετά από αίτημα του Συμβουλίου, οι διευθυντές νομισματοκοπείων εξετάζουν τη δυνατότητα παραγωγής των κερμάτων αξίας 10 και 20 λεπτών με υλικό ελεύθερο νικελίου (ή κράμα).

Επί πλέον, η Επιτροπή προετοιμάζει πρόταση σύμφωνα με το άρθρο 129 της Συνθήκης ΕΚ για απόφαση του Κοινοβουλίου και του Συμβουλίου που θεσπίζει κοινοτικό πρόγραμμα δράσης με στόχο την πρόληψη των ασθενειών που οφείλονται στη ρύπανση. Η πρόταση αυτή θα επιδιώκει την υποστήριξη δραστηριοτήτων που θα έχουν ως στόχο την πρόληψη και τη μείωση των αλλεργιών.
ΓΡΑΠΤΗ ΕΡΩΤΗΣΗ E-1045/97 υποβολή: Robin Teverson (ELDR) προς την Επιτροπή (19 Μαρτίου 1997)

Θέμα: Χρηματοδότηση της Ημέρας της Ευρώπης

Σύμφωνα με τη ΓΔΧ, η Επιτροπή διαθέτει δημοσιονομικό κονδύλι για τις δραστηριότητες ενημέρωσης και επικοινωνίας των γραφείων της Επιτροπής στα κράτη μέλη. Για το 1996, το ποσό του κονδυλίου αυτού ανέρχετο σε 41 εκατομ. Ecu για τα 15 κράτη μέλη συνολικώς.

Μπορεί η Επιτροπή να μου γνωστοποιήσει τα κεφάλαια που έλαβε κάθε κράτος μέλος χωριστά; Θα ήθελα επίσης να πληροφορηθώ τί ποσοστό του μεριδίου του Ηνωμένου Βασιλείου διετέθη για δραστηριότητες της «Ημέρας της Ευρώπης» το 1996;

Απάντηση του κ. Oreja εξ ονόματος της Επιτροπής (11 Απριλίου 1997)

Είναι αλήθεια ότι το 1996 στο κονδύλι του προϋπολογισμού Β3-300 «γενικές ενέργειες πληροφόρησης και επικοινωνίας σχετικά με την Ευρωπαϊκή Ένωση» είχαν διατεθεί 41 εκατομμύρια ECU για την πληροφόρηση των ευρωπαίων πολιτών σχετικά με την Ευρώπη. Το κονδύλι του προϋπολογισμού καλύπτει την πληροφόρηση μέσω της Επιτροπής στις Βρυξέλλες, και μέσω των γραφείων της στα κράτη μέλη. Τα εν λόγω γραφεία χρηματοδοτούνται κατά 80% από το κονδύλι Β3-300 και κατά 20% από το κονδύλι Β3-301 «κέντρα μετάδοσης πληροφοριών».

Η κατανομή των 26.7 εκατομμυρίων ECU για τα γραφεία το 1996 έχει ως εξής:

- 3 εκατομμύρια ECU για καθένα από τα γραφεία της Βόνης, του Λονδίνου, του Παρισιού και της Ρώμης

- 2.5 εκατομμύρια ECU για τη Μαδρίτη

- 1.3 εκατομμύρια ECU για καθένα από τα γραφεία των Αθηνών, των Βρυξελλών, της Κοπεγχάγης, του Δουβλίνου, του Ελσίνκι, της Χάγης, της Λισαβόνας, της Στοκχόλμης και της Βιένης

- 0.5 εκατομ. ECU για το Λουξεμβούργο.

Το γραφείο του Λονδίνου δεν διέθεσε κανένα ποσό από τον προϋπολογισμό του για τις δραστηριότητες της «Ημέρας της Ευρώπης» το 1996.
ΓΡΑΠΤΗ ΕΡΩΤΗΣΗ E-0638/97 υποβολή: Roberta Angelilli (NI) προς την Επιτροπή (6 Μαρτίου 1997)

Θέμα: Έλλειψη διαφάνειας στη διαχείριση της κοινοτικής πρωτοβουλίας Horizon

Στο πλαίσιο της προκήρυξης που έγινε στην Ιταλία το 1995 σχετικά με την κοινοτική πρωτοβουλία Horizon, η Ιταλική Ένωση Βοήθειας προς τα Σπαστικά Άτομα (AIAS) υπέβαλε πολυπεριφερειακό πρόγραμμα στο οποίο συμμετείχαν 13 ευρωπαϊκές περιφέρειες, σε συνεργασία με την Αγγλία και το Βέλγιο. Παρά την ευνοϊκή γνωμοδότηση των ενδιαφερόμενων περιφερειών, το πρόγραμμα της AIAS, υπό την ονομασία «Κέντρο πόροι Horizon» απορρίφθηκε επανειλημμένα από το Υπουργείο Εργασίας, το οποίο, κατά τη γνώμη της AIAS, προτίμησε προγράμματα φορέων που δεν αφορούσαν ρητώς την παροχή βοήθειας σε μειονεκτούντα άτομα ή προγράμματα συνδικαλιστικού χαρακτήρα, όπως του Εθνικού Οργανισμού Χειροτεχνίας και Μικρών Βιομηχανιών, του οποίου εγκρίθηκαν 16 προγράμματα. Στις 23 Οκτωβρίου 1996 ασκήθηκε σχετική προσφυγή στο Περιφερειακό Διοικητικό Δικαστήριο του Lazio από την AIAS και ζητήθηκαν διευκρινίσεις από το Υπουργείο Εργασίας.

Μπορεί η Επιτροπή να ελέγξει τα κριτήρια που χρησιμοποιήθηκαν στην περίπτωση αυτή από το Υπουργείο για την αξιολόγηση των παραδεκτών προγραμμάτων;

Ποιά είναι γενικώς η γνώμη της Επιτροπής όσον αφορά την τήρηση εκ μέρους του Υπουργείου Εργασίας των αρχών και των στόχων που εμπνέουν και χαρακτηρίζουν τις κοινοτικές πρωτοβουλίες αρμοδιότητάς του (Now, Horizon, Youthstart λαο Adapt);

Απάντηση του κ.Flynn εξ ονόματος της Επιτροπής (14 Απριλίου 1997)

Τα κριτήρια τα οποία χρησιμοποιούνται για την επιλογή σχεδίων καθώς και η διαδικασία που υιοθετείται σε εθνικό επίπεδο παρουσιάστηκαν στην επιτροπή παρακολούθησης - η οποία θεσπίστηκε με βάση τον κανονισμό που εφαρμόζεται στα διαρθρωτικά ταμεία - της οποίας η Ευρωπαϊκή Επιτροπή είναι μέλος. Η επιτροπή έκρινε πως οι αρχές και οι στόχοι των πρωτοβουλιών που ελήφθησαν υπόψη στην επιλογή των σχεδίων, υπάγονται, βάσει της αρχής της επικουρικότητας, στην αρμοδιότητα των ιταλικών αρχών.

Γενικά, η Ευρωπαϊκή Επιτροπή πιστεύει ότι οι αρχές και οι στόχοι των Κοινοτικών πρωτοβουλιών Απασχόληση - η οποία περιλαμβάνει τα προγράμματα Horizon, Youthstart, Now και Integra - και Adapt λαμβάνονται υπόψη σε εθνικό επίπεδο.
ΓΡΑΠΤΗ ΕΡΩΤΗΣΗ E-1175/97 υποβολή: Cristiana Muscardini (NI) προς την Επιτροπή (3 Απριλίου 1997)

Θέμα: Εγκαταστάσεις Nestlι και μεταφορές βιομηχανικών επιχειρήσεων

Στην ερώτησή μου της 24ης Φεβρουαρίου, που καταχωρήθηκε με τα στοιχεία Ε 4050/96 ((ΕΕ C 217, 17.7.1997, 48. )), είχα καταγγείλει τον κίνδυνο κλεισίματος των εγκαταστάσεων της Nestlι στο Abbiategrasso και είχα ζητήσει την παρέμβαση της Επιτροπής, για να προασπίσει τα προϊόντα τα οποία συμβάλλουν στη διαμόρφωση της εικόνας της ιταλικής παραγωγής και να παρεμποδίσει την επέκταση μιας κρίσης στον τομέα της απασχόλησης που απειλούσε να κατακλύσει ολόκληρη την περιοχή.

Στην απάντησή του ο Επίτροπος Van Miert απέδιδε σε στρατηγικούς, βιομηχανικούς και οικονομικούς λόγους τις μεταφορές παραγωγικών μονάδων στο εσωτερικό της Ένωσης και δεν διέκρινε στοιχεία που θα συνιστούσαν παραβίαση της Συνθήκης εκ μέρους της Nestlι.

Λαμβάνοντας αντιθέτως υπόψη ότι κατά τις συνδικαλιστικές διαπραγματεύσεις μεταξύ της διεύθυνσης της Nestlι και των εργαζομένων σ' αυτήν, ένα από τα σημεία μείζονος αντίθεσης αφορούσε ακριβώς τη μεταφορά στο εξωτερικό της παραγωγής τυπικά ιταλικών προϊόντων όπως ο καπουτσίνο και το νεσκουΐκ, ζητείται από την Επιτροπή να επανεξετάσει το σχέδιο αναδιάρθρωσης της Nestlι Ιταλίας 7 να αναλάβει όλες τις αναγκαίες πρωτοβουλίες για τη συγκράτηση της απασχόλησης στην περιοχή 7 να καταβάλει κάθε προσπάθεια ώστε τα προϊόντα τα οποία συμβάλλουν στη διαμόρφωση της εικόνας της ιταλικής παραγωγής να μπορέσουν να συνεχίσουν να παράγονται στις εγκαταστάσεις του Abbiategrasso 7 να κινήσει κατά της Nestlι τη διαδικασία για παράβαση κανόνων της Συνθήκης ΕΕ.

Απάντηση του κ. Van Miert εξ ονόματος της Επιτροπής (29 Απριλίου 1997)

Η Επιτροπή ευχαριστεί το Αξιότιμο Μέλος που της υπέβαλε νέες πληροφορίες σχετικά με την κατάσταση των εγκαταστάσεων της Νestlι στο Abbiategrasso, σύμφωνα με τις οποίες, το κλείσιμο των εν λόγω εγκαταστάσεων συνεπαγόταν τη μεταφορά εκτός Ιταλίας της παραγωγής των εγκαταστάσεων του Abbiategrasso.

Στην απάντησή της στη γραπτή ερώτηση Ε-4050/96, η Επιτροπή πληροφόρησε ήδη το Αξιότιμο Μέλος για το γεγονός ότι δεν γνώριζε τη χορήγηση άμεσων κρατικών ενισχύσεων υπέρ της Nestlι κατά τα τελευταία έτη όσον αφορά τις βιομηχανικές της δραστηριότητες. Η νέα ερώτηση του Αξιότιμου Μέλους δεν επιφέρει νέο στοιχείο σχετικά με το θέμα αυτό.

Ελλείψει αποδείξεων για τη χορήγηση υπέρ της Nestlι κρατικών παρεμβάσεων και ειδικότερα κρατικών ενισχύσεων, η Επιτροπή δεν θεωρεί ότι μπορεί να παρέμβει σε αυτή την απόφασή της στρατηγικής σημασίας ούτε να ζητήσει από τη Nestlι να της υποβάλει σχέδιο αναδιάρθρωσης. Κατά συνέπεια, οποιαδήποτε κίνηση της διαδικασίας που προβλέπεται στις διατάξεις του άρθρου 93, παράγραφος 2 της συνθήκης ΕΚ είναι άνευ αντικειμένου.

Όσον αφορά τις λοιπές πλευρές που αναφέρονται από το Αξιότιμο Μέλος, η Επιτροπή απήντησε ήδη στο πλαίσιο της απαντήσεώς της στη γραπτή ερώτηση Ε-4050/96.
ΓΡΑΠΤΗ ΕΡΩΤΗΣΗ E-0798/97 υποβολή: Jean-Yves Le Gallou (NI) προς την Επιτροπή (10 Μαρτίου 1997)

Θέμα: Κοινοτικές επιχορηγήσεις σε ενώσεις, ΜΚΟ και διάφορους οργανισμούς

Σχετικά με το κονδύλι Β3-1001 (Πρόγραμμα Socrates) θα μπορούσε η Επιτροπή να ανακοινώσει τον πλήρη κατάλογο των ενώσεων ή οργανισμών που έτυχαν κοινοτικών επιχορηγήσεων και το ακριβές ποσό αυτών των επιχορηγήσεων κατά το παρελθόν λήξαν οικονομικό έτος, δηλαδή το 1996;

Απάντηση της κας Cresson εξ ονόματος της Επιτροπής (28 Απριλίου 1997)

Η Επιτροπή διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού τις πληροφορίες που ζητήθηκαν.
ΓΡΑΠΤΗ ΕΡΩΤΗΣΗ E-0933/97 υποβολή: Miguel Arias Caρete (PPE) προς την Επιτροπή (12 Μαρτίου 1997)

Θέμα: Το ΕΤΑ και η αλιευτική συμφωνία με τη Γουινέα Μπισάου

Μπορεί η Επιτροπή να αναφέρει ποιές πιστώσεις χορηγήθηκαν στη Γουινέα Μπισάου κατά τα έτη 1995 και 1996 από το ΕΤΑ, με σκοπό την ανάπτυξη του εθνικού τομέα αλιείας, και να διευκρινίσει σε ποιά συγκεκριμένα προγράμματα διετέθησαν οι ενισχύσεις αυτές;

Κοινή απάντηση του κ. Pinheiro εξ ονόματος της Επιτροπής στις γραπτές ερωτήσεις E-0923/97, E-0924/97, E-0925/97, E-0926/97, E-0927/97, E-0928/97, E-0929/97, E-0930/97, E-0931/97, E-0932/97, E-0933/97 και E-0934/97 (23 Απριλίου 1997)

Σε απάντηση στις ερωτήσεις που τέθηκαν για το ποσό των πιστώσεων και για τα συγκεκριμένα προγράμματα υπέρ δώδεκα χωρών της Αφρικής, της Καραϊβικής και του Ειρηνικού (ΑΚΕ) για την ανάπτυξη του τομέα της αλιείας, έχει αποσταλεί απευθείας στο Αξιότιμο Μέλος του Κοινοβουλίου καθώς και στη Γενική Γραμματεία του Κοινοβουλίου, έγγραφο με τον κατάλογο των προγραμμάτων που αφορούν την αλιεία στις αναπτυσσόμενες χώρες, τα οποία έχουν επωφεληθεί από κοινοτική χρηματοδότηση.

Το έγγραφο αποτελείται από πίνακες που επιτρέπουν την παροχή λεπτομερών πληροφοριών γι' αυτόν τον τύπος δράσης, τους στόχους, τους δικαιούχους και την κοινοτική συνεισφορά.
ΓΡΑΠΤΗ ΕΡΩΤΗΣΗ E-0931/97 υποβολή: Miguel Arias Caρete (PPE) προς την Επιτροπή (12 Μαρτίου 1997)

Θέμα: Το ΕΤΑ και η αλιευτική συμφωνία με την Ακτή του Ελεφαντοστού

Μπορεί η Επιτροπή να αναφέρει ποιές πιστώσεις χορηγήθηκαν στην Ακτή του Ελεφαντοστού κατά τα έτη 1995 και 1996 από το ΕΤΑ, με σκοπό την ανάπτυξη του εθνικού τομέα αλιείας, και να διευκρινίσει σε ποιά συγκεκριμένα προγράμματα διετέθησαν οι ενισχύσεις αυτές;

Κοινή απάντηση του κ. Pinheiro εξ ονόματος της Επιτροπής στις γραπτές ερωτήσεις E-0923/97, E-0924/97, E-0925/97, E-0926/97, E-0927/97, E-0928/97, E-0929/97, E-0930/97, E-0931/97, E-0932/97, E-0933/97 και E-0934/97 (23 Απριλίου 1997)

Σε απάντηση στις ερωτήσεις που τέθηκαν για το ποσό των πιστώσεων και για τα συγκεκριμένα προγράμματα υπέρ δώδεκα χωρών της Αφρικής, της Καραϊβικής και του Ειρηνικού (ΑΚΕ) για την ανάπτυξη του τομέα της αλιείας, έχει αποσταλεί απευθείας στο Αξιότιμο Μέλος του Κοινοβουλίου καθώς και στη Γενική Γραμματεία του Κοινοβουλίου, έγγραφο με τον κατάλογο των προγραμμάτων που αφορούν την αλιεία στις αναπτυσσόμενες χώρες, τα οποία έχουν επωφεληθεί από κοινοτική χρηματοδότηση.

Το έγγραφο αποτελείται από πίνακες που επιτρέπουν την παροχή λεπτομερών πληροφοριών γι' αυτόν τον τύπος δράσης, τους στόχους, τους δικαιούχους και την κοινοτική συνεισφορά.